रिदा जेहरा मेरठ शहर के जागृति विहार ब्रजमोहन ब्लाइंड स्कूल में पढ़ रही है। उसने गीता ब्रेल माध्यम से पढ़ी। उन्हीं दिनो रिदा की नन्ही उम्र में एक सुखद संयोग बना। चिन्मयी मिशन ने गीता के पंद्रहवें अध्याय पर स्कूल में एक प्रतियोगिता प्रायोजित की, जिसमें रईस हैदर की इस मासूम परी रिदा ने मुंहजबानी श्लोक पढ़ सुनाए। कमाल की बात तो ये है कि रिदा को गीता ही नहीं, कुरान भी कंठस्थ है। परिजन बताते हैं कि उसे दोनो धर्मों में एक समान आस्था है।